**OLDI-SOTDI SHARTNOMASI**

**( sotish bo‘yicha)**

**{year} y. «{day}» {month} {number}-son Kasbi tuman.**

Keyingi o‘rinlarda “Sotuvchi” deb ataladigan “\_\_\_\_\_\_\_\_\_” kompaniyasi nomidan \_\_\_\_\_\_\_\_\_\_\_\_\_\_\_ (ustav/ishonchnoma/buyruq va x.q.) orqali bir tomondan, keyingi o‘rinlarda “Sotib oluvchi” deb ataladigan \_\_\_\_\_\_\_\_\_\_\_\_\_\_ ikkinchi tomondan quyidagilar to‘g‘risida ushbu shartnomani tuzdilar:

**1. Shartnoma predmeti**

1.1. Shartnomada tovar deb nomlanuvchi “\_\_\_\_\_\_\_\_\_\_\_\_\_\_\_” kompaniyasi tomonidan \_\_\_\_\_\_\_ da ishlab chiqarilgan \_\_\_\_\_ (harfda yoziladi)ta \_\_\_\_\_\_\_\_\_\_\_\_ rusumli LCD televizorlar ikkala taraf o‘rtasida tuzilayotgan shartnomaning predmeti hisoblanadi.

1.2. Tovarning kafolat muddati 3 (uch) yil. Kafolat muddati tovar sotib oluvchiga topshirilgan paytdan, tovar almashtirilganda esa yangidan o‘ta boshlaydi.

1.3. Har bir televizorning narxi \_\_\_\_\_\_\_\_\_\_\_\_\_ (harfda yoziladi) so‘m. Tovar haqi shartnoma tuzilgan paytda to‘lanishi lozim.

1.4. Agar tovardan foydalanilmagan, uning iste’mol xususiyatlari saqlangan bo‘lsa va sotuvchidan sotib olinganining isboti bo‘lsa, sotib oluvchining tovarni almashtirish yoki qaytarib olish haqidagi talabi qanoatlantiriladi.

1.5. Sotib oluvchi o‘ziga tovar topshirilgan paytdan boshlab o‘n kun mobaynida xarid qilingan tegishli sifatli tovarni xarid joyida o‘lchami, shakli, hajmi, andozasi, rangi, to‘plami boshqacha bo‘lgan xuddi shunday tovarga almashtirishi mumkin. Bunda u narxlarda farq bo‘lgan taqdirda sotuvchi bilan zarur hisob-kitobni amalga oshiradi. Agarda sotuvchida almashtirish uchun zarur tovar bo‘lmaganida sotib oluvchi xarid qilingan tovarni sotuvchiga qaytarib berish va unga to‘langan pul summasini olish huquqiga ega.

1.6. Shartnoma ikki nusxada tuzilgan bo‘lib, ularning har biri bir xil kuchga ega.

**2. Shartnoma taraflarining huquq va majburiyatlari**

2.1. Sotuvchining huquqlari:

- sotilgan tovar haqini to‘lashni;

- tovarni o‘z vaqtida qabul qilib olishni;

- shartnoma shartlariga to‘liq rioya etishni;

- sotib oluvchi tomonidan o‘ziga yetkazilgan zararlarning qoplanishini talab qilish.

2.2. Sotuvchining majburiyatlari:

- sotib oluvchi talab qilgan hollarda tovar to‘g‘risida unga zarur va to‘g‘ri axborotni qonun hujjatlarida belgilangan yoki chakana savdoda qo‘yiladigan talablarga muvofiq holda berish;

- tovarni sotib oluvchiga mulk qilib topshirish;

- shartnomada nazarda tutilgan tovarni topshirish;

- shartnomada ko‘rsatilgan miqdordagi tovarni topshirish;

- shartnomada ko‘rsatilgan sifatdagi tovarni topshirish;

- uchinchi shaxslarning har qanday huquqlaridan holi bo‘lgan tovarni topshirish;

- tovarni shartnomada ko‘rsatilgan assortimentda topshirish;

- tovarni mansub ashyolari va tegishli hujjatlari bilan birga topshirish;

- shartnomada ko‘rsatilgan but tovarni topshirish;

- shartnomada nazarda tutilgan tovarni sotib oluvchiga idishda yoki o‘ralgan holda topshirish;

- tovarni sotib oluvchiga topshirgunga qadar saqlash.

2.3. Sotib oluvchining huquqlari:

- tovar to‘g‘risida zarur va to‘g‘ri axborotni qonun hujjatlarida belgilangan yoki chakana savdoda qo‘yiladigan talablarga muvofiq holda berishni;

- shartnoma tuzilgunga qadar tovarni ko‘zdan kechirish, o‘z oldida tovarning xossalarini tekshirishni yoki tovardan qanday foydalanishni ko‘rsatishni;

- sotib olayotgan tovarni o‘ziga mulk qilib topshirishni;

- shartnomada ko‘rsatilgan miqdordagi tovarni topshirishni;

- shartnomada ko‘rsatilgan sifatdagi tovarni topshirishni;

- uchinchi shaxslarning huquqlaridan holi bo‘lgan tovarni topshirishni;

- tovarni shartnomada ko‘rsatilgan assortimentda topshirishni;

- tovarni mansub ashyolari va tegishli hujjatlari bilan birga topshirishni talab qilish.

2.4. Sotib oluvchining majburiyatlari:

- sotib olgan tovar haqini o‘z vaqtida to‘lash;

- tovarni o‘z vaqtida qabul qilib olish;

- shartnoma shartlariga to‘liq rioya etish;

- sotuvchiga yetkazilgan zararni qoplash;

- sotuvchi tomonidan tovarni saqlash uchun qilingan zarur harajatlarni to‘lash.

Sotib oluvchi shartnomaning tovarlar miqdori, assortimenti, sifati, butligi, idishi va o‘ralishi to‘g‘risidagi shartlari buzilganligi haqida sotuvchiga o‘n kun muddat ichida ma’lum qilishi shart.

**3. Shartnoma bo‘yicha javobgarlik**

3.1. Agar sotib oluvchiga uning talabiga ko‘ra sotish joyida darhol tovar to‘g‘risidagi axborotni olish imkoni berilmagan yoxud uning tovarni ko‘zdan kechirish, tovarning xossalarini tekshirish yoki tovardan foydalanishni ko‘rsatishni talab qilish huquqi ta’minlanmagan bo‘lsa, u chakana oldi-sotdi shartnomasini tuzishdan asossiz bosh tortilgani tufayli o‘zi ko‘rgan zararni to‘lashni sotuvchidan talab qilishga, agar shartnoma tuzilgan bo‘lsa, oqilona muddatda shartnomani bajarishdan bosh tortishga, tovar uchun to‘langan summani qaytarishni va zararni qoplashni talab qilishga haqli.

Sotib oluvchiga tovar to‘g‘risida tegishli axborot olish imkonini bermagan sotuvchi tovar sotib oluvchiga topshirilganidan so‘ng tovarda paydo bo‘lgan kamchiliklar uchun ham, agar sotib oluvchi bu kamchiliklar o‘zida bunday axborot bo‘lmagani sababli paydo bo‘lganini isbotlasa, javobgar bo‘ladi.

3.2. Agarda tovar sotib oluvchiga idishsiz va o‘ramagan holda yoki tegishli idishga joylamagan va tegishli darajada o‘ramagan holda topshirilgan taqdirda, sotib oluvchi sotuvchidan tovarni idishga joylashtirish va o‘rashni yoxud tegishli bo‘lmagan idish va o‘rashni almashtirishni talab qilish yoki bu talablarni qo‘yish o‘rniga ushbu shartnomaning 3.3-bandi birinchi qismidagi talablarni qo‘yishga haqli.

3.3. O‘zbekiston Respublikasi Fuqarolik kodeksining 434-moddasiga ko‘ra sotib oluvchiga sifati tegishli darajada bo‘lmagan tovar sotilganida, agar uning kamchiliklari shartnoma tuzish paytida ma’lum qilinmagan bo‘lsa, sotib oluvchi o‘z xohishiga ko‘ra:

xuddi shu markadagi (modeldagi, artikuldagi) sifati tegishli darajada bo‘lgan tovarga almashtirishni;

xarid narxini tegishincha qayta hisoblagan holda boshqa markadagi (modeldagi, artikuldagi) sifati tegishli darajada bo‘lgan tovarga almashtirishni;

tovarning kamchiliklarini tekinga bartaraf etishni yoki sotib oluvchi yoxud uchinchi shaxs tomonidan tovarning kamchiliklarini bartaraf etish uchun qilingan xarajatlar qoplanishini;

xarid narxini mutanosib ravishda kamaytirishni;

ko‘rilgan zarar o‘rnini qoplagan holda shartnoma bekor qilinishini talab qilish huquqiga ega.

Tovar uchun to‘langan pul summasini sotib oluvchiga qaytarish vaqtda sotuvchi undan tovardan to‘liq yoki qisman foydalanganligi, tovar ko‘rinishi yo’qolganligi yoki boshqa shunga o‘xshash holatlar tufayli tovar qiymati qancha pasaygan bo‘lsa, shuncha summani ushlab qolishga haqli emas.

3.4. Sotuvchi shartnoma bo‘yicha majburiyatni bajarmagan taqdirda, zararni qoplash va neustoyka to‘lash sotuvchini majburiyatni asl holida bajarishdan ozod qilmaydi.

3.5. Agarda sotib oluvchi shartnomaning tovarlar miqdori, assortimenti, sifati, butligi, idishi va o‘ralishi to‘g‘risidagi shartlari buzilganligi haqida sotuvchiga o‘n kun muddat ichida ma’lum qilmasa, sotuvchi shartlar buzilganligi natijasida kelib chiqadigan oqibatlar uchun javobgar bo‘lmaydi.

**4. Fors-major holatlar**

4.1. Sotuvchi fors-major holatlar (majburiyatlarni lozim darajada bajarish uchun to‘sqinlik qiluvchi yengib bo‘lmas kuch ta’siri: elektr o‘chishi natijasida yuzaga keladigan kuyish, tovar yetkazilayotgan paytda sodir bo‘lgan tasodifiy shikastlanish, yong‘in chiqishi, suv tegishi natijasida buzilishi
va boshqa holatlar) natijasida yuzaga keladigan oqibatlar uchun javobgar bo‘lmaydi.

**5. Taraflarning rekvizitlari**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Hisob-kitob raqami\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valyuta hisob raqami\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“\_\_\_\_\_\_\_\_\_\_\_\_\_\_” bankning\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_bo‘limida, bank kodi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_STIR\_\_\_\_\_\_\_\_\_\_\_\_\_\_\_\_\_\_\_\_\_\_, telefon\_\_\_\_\_\_\_\_\_\_\_\_\_\_\_\_\_\_\_\_(vakolatli shaxs F.I.SH. va imzosi)  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Hisob-kitob raqami\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valyuta hisob raqami\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“\_\_\_\_\_\_\_\_\_\_\_\_\_\_” bankning\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_bo‘limida, bank kodi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_STIR\_\_\_\_\_\_\_\_\_\_\_\_\_\_\_\_\_\_\_\_\_\_, telefon\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vakolatli shaxs F.I.SH. va imzosi)    |